รัฐมนตรีว่าการกระทรวงศึกษาธิการยืนยัน การเลื่อนการสอบ GAT PAT ไม่กระทบปฏิทินการศึกษา เชื่อส่งผลดีเด็กได้เตรียมตัวมากขึ้น
รัฐมนตรีว่าการกระทรวงศึกษาธิการ ยืนยันการเลื่อนการสอบ GAT PAT ไม่กระทบปฏิทินการศึกษา เชื่อส่งผลดีเด็กได้เตรียมตัวมากขึ้นนายแพทย์ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยถึงการสอบ GAT หรือการทดสอบวิชาความถนัดทั่วไป การสอบ PAT หรือการทดสอบวิชาความถนัดทางวิชาการและวิชาชีพ ประจำปี 2562 ว่าหากจะพิจารณากลับไปสอบวันเดิมที่เคยกำหนดไว้ คือวันที่ 23-26 ก.พ.2562 แต่ทั้งนี้ขอให้เป็นตามแนวทางของนายกรัฐมนตรีที่เคยระบุไว้ว่าขอให้รอ ความชัดเจนให้มีการประกาศวันเลือกตั้งอย่างเป็นทางการแล้วตนเองก็จะประกาศอย่างเป็นทางการก่อน ซึ่งขณะนี้ ได้มีการหารือกับที่ประธานที่ประชุมอธิการบดีแห่งประเทศไทยไว้แล้ว เพราะเป็นหน่วยงานหลักในการอนุญาตให้จัดสอบและเมื่อมีการประกาศการเลือกตั้งอย่างเป็นทางการแล้ว ทางกระทรวงฯ ก็จะดำเนินการตามขั้นตอน พร้อมมองว่าการกำหนดวันสอบจะไม่ส่งผลกระทบต่อเด็ก แต่คิดว่าจะส่งผลดีต่อเด็กเพราะว่ามีเวลาในการเตรียมสอบเพิ่มมากขึ้น โดยเท่าที่สำรวจจากการอ่านความเห็นเด็กๆ ก็มองว่าเป็นประโยชน์รัฐมนตรีว่าการกระทรวงศึกษาธิการ ยังยืนยันว่า การกำหนดวันสอบ จะไม่กระทบกับกระบวนการที่จะเข้าศึกษาต่อและไม่กระทบกับปฏิทินการศึกษาอื่นๆ ดังนั้นขอให้ทุกฝ่ายใจเย็นและรอประกาศอย่างเป็นทางการ ส่วนนักเรียนบางกลุ่มที่ไม่เห็นด้วยกับการเลื่อนการสอบออกไป ก็เห็นว่าทุกอย่างต้องมีทั้งเห็นด้วยและไม่เห็นด้วยแต่ทั้งนี้ต้องดูในเรื่องของประโยชน์ส่วนใหญ่มากที่สุด